Nasorg | Laerskool Jan van Riebeeck
Laerskool Jan van Riebeeck bied voldag asook halfdag nasorg aan.
Hoof: Madri Greyling
Aansoekvorm 2022: KLIEK HIER
Ek wil jou verseker dat jou kind(ers) in goeie hande is en dat dit vir ons span lekker is om jou kind(ers) by ons te hê.
Vir die wat my nog nie ken nie, my naam is Madri Greyling en ek is die hoof van die nasorg by Laerskool Jan van Riebeeck. Net 'n bietjie van my: ek het 'n groot liefde vir kinders en is baie jonk van gees en vol energie, so dit maak my verseker die regte persoon op die regte plek. In 2021 het ek my nagraadse onderwyskwalifikasie voltooi en ek het alreeds baie ondervinding met kinders van alle onderdomsgroepe.
Ek kan hierdie wel nie alleen doen nie, so saam met my wonderlike span staan ons reg vir die 2de gedeelte van jou kind(ers) se dag.
Die wat al 'n pad saam met ons stap, sal weet dat die leerders baie van die nasorg hou. Ons maak seker dat ons kinders gelukkig is, bied speletjies en aktiwiteite aan, maak seker dat alle leerders se huiswerk gedoen word en ons bied hulp aan om hulle by hul regte sportaktiwiteite te kry.
- Voldag Nasorg is tot en met 17:15
- Halfdag Nasorg is tot en met 15:00
Huiswerk word direk na skool gedoen, maar dit bly steeds hoofsaaklik die verantwoordliheid van die ouer om seker te maak dit word gedoen. Jou kind se huiswerkboekie word net deur my onderteken indien ek self huiswerk met haar / hom gedoen het.
Huiswerk vind in groepverband plaas. Vir die grondslagfase leerders gebruik ons
beweging en partykeer spring ons soos paddas of beweeg soos treine. Ons vind ook kreatiewe maniere om te skryf, bv. buite op die baan met bordkruit of ons blinddoek 'n maatjie en dan skryf die ander maat op haar / sy rug.
Ek vra wel mooi dat ouers daagliks deur die huiswerkboek sal gaan aangesien leerders soms sport en ander aktiwiteite na skool het, wat kan veroorsaak dat hulle dalk daardie dag se huiswerkklas by ons gemis het.
Vir graad 3 – 7's is daar 'n huiswerkklas in 'n lokaal in die skool sodat leerders stilte het en beter kan fokus. Hierdie huiswerkklas begin om 15:00 en eindig om 16:00. Ek is teenwoordig in die klas om hulp en bystand aan te bied.
Alle insidente word aangeteken. Leerders is nooit sonder toesig nie en ons probeer voorkomend optree om enige insidente te verhoed. Indien jou kind iets by die huis noem waaroor jy bekommerd is, vra ek dat jy dit asseblief onder my aandag sal bring deur met my te kom praat of 'n e-pos na nasorg@jvrprim.co.za te stuur.
Optel van leerders
Alle leerders word op die agterste veld opgetel. Ons is in noue kommunikasie met die terreinpersoneel wat ons sal laat weet wanneer ouers by die skool is om hul kind(ers) op te tel.
Die agterste hek sluit wel om 17:00, so enige leerders wat na 17:00 gehaal word, word by die Kloofstraat-hek opgetel.
My deur is altyd oop en ek gesels en help graag. Hou asseblief die nuusbrief dop vir belangrike inligting en vra gerus indien daar enige onsekerhede is.
071 287 6579
Vakansiedag-sorg: 16 en 17 Junie
Indien julle van die vakansiedag-sorg gebruik wil maak, vul asb. die inskrywingsbrief in en stuur dit na die Nasorg of na die e-posadres wat in die brief gemeld is. VAKANSIESORG 16-17...